CELEX: 62014CN0325
Language: sk
Date: 2014-07-07 00:00:00
Title: Vec C-325/14: Návrh na začatie prejudiciálneho konania, ktorý podal Hof van beroep te Brussel (Belgicko) 7. júla 2014 – SBS Belgium NV/Belgische Vereniging van Auteurs, Componisten en Uitgevers (SABAM)

15.9.2014   
            
            
               SK
            
            
               Úradný vestník Európskej únie
            
            
               C 315/41
            
         Návrh na začatie prejudiciálneho konania, ktorý podal Hof van beroep te Brussel (Belgicko) 7. júla 2014 – SBS Belgium NV/Belgische Vereniging van Auteurs, Componisten en Uitgevers (SABAM)
   (Vec C-325/14)
   2014/C 315/67
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van beroep te Brussel
   
      Účastníci konania pred vnútroštátnym súdom
   
   
      Odvolateľka: SBS Belgium NV
   
      Odporkyňa: Belgische Vereniging van Auteurs, Componisten en Uitgevers (SABAM)
   
      Prejudiciálna otázka
   
   Uskutočňuje vysielacia organizácia, ktorá vysiela svoje relácie výlučne prostredníctvom techniky známej ako priame alebo bezprostredné zapájanie – t. j. dvojfázového procesu, pri ktorom sa signály prenášajúce jej programy vysielajú pre distribútorov v kódovanej forme prostredníctvom satelitu, pripojenia prostredníctvom optických vláken alebo inými prenosovými prostriedkami (satelit, kábel alebo pripojenie xDSL), pričom signály počas prenosu alebo v súvislosti s ním nie sú prístupné verejnosti, a pri ktorom distribútori poskytujú signály výlučne svojim predplatiteľom, aby si mohli pozrieť relácie, verejný prenos v zmysle článku 3 smernice Európskeho parlamentu a Rady 2001/29/ES (1) z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti?
   
      (1)  Ú. v. ES L 167, s. 10; Mim. vyd. 17/001, s. 230.